Parti Pesaka Bumiputera Bersatu

Parti Pesaka Bumiputera Bersatu (PBB) nya siti parti politik ke ditumbuhka ba Sarawak. Diatu parti tu parti ke pemadu besai ba Sarawak. Parti Pesaka Bumiputera Bersatu ditumbuhka ari gempung tiga parti ba Sarawak; Parti Negara Sarawak, Barisan Rakyat Jati Sarawak enggau Parti Pesaka Anak Sarawak. Pengawa numbuhka parti nya ke tuju ngangkatka pengidup sereta nyaga hak raban bansa Bumiputera dalam mayuh bengkah bidang baka politik, ekonomi enggau rama. Sebedau tu nyadi sebagi ari gempung Barisan Nasional (BN) ke bepalan ba Semenanjung, berindik ari BN alah ba PRN 2018 sereta pengudah aum entara semua parti gempung BN ke bepalan ba Sarawak kena 12 Jun 2018, PBB pansut ari gempung nya numbuhka siti gempung baru ti bepalan ba Sarawak iya nya Gempung Parti Sarawak.

 Malin